Rabin tok kontrollen over såvel musikken som produksjonen, og forsøkte å oppdatere lydbildet til Yes for at det skulle passe 1990-tallets musikk. I tillegg til å ha en hånd med på hver eneste låt på albumet, tok han seg den frihet å spille de fleste instrumentene selv, inkludert en del overdubbinger av Chris Squires bass-spill. Dette irriterte Squire, og Anderson var fra før skeptisk til Rabins arbeidsmetoder.